Foto: REUTERS AQSh sobiq vitse-prezidentining o‘g‘li Xanter Bayden 2013 yil noyabrda otasining Xitoyga rasmiy tashrifida u bilan birga borgan va xitoylik banki Jonatan Li bilan bu mamlakatda xususiy investitsiya fondini tashkil qilgan. Bu haqda NBC telekompaniyasi xabar berdi. Xanter Baydenning vakili Jon Mezayresning aytishicha, Xanter mazkur fondning 420 ming dollarlik ulushiga ega bo‘lgan. NBC telekompaniyasining bildirishicha, AQSh vitse-prezidenti nima uchun Xitoyga o‘g‘lini prezident samolyotida olib borgani va o‘z lavozim majburiyatlari bilan o‘g‘lining biznesi o‘rtasiga chegara qo‘ymagani borasida savollar paydo bo‘lmoqda. AQSh prezidenti Donald Trampning advokati Rudolf Juliani o‘tgan haftada Xanter Baydenni Ukraina va Xitoydan noqonuniy ravishda mablag‘ olganlikda ayblagandi. Julianining ma’lumotiga ko‘ra, kichik Bayden Ukrainadan 3 mln va Xitoydan 1,5 mlrd dollar pul olgan.